
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 aprilie 2010

	Nr.
	27/621 


R A P O R T

asupra propunerii legislative pentru completarea art.13 al Legii nr.17/2000 privind asistenţa socială a persoanelor vârstnice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 675 din 15 decembrie 2009, cu dezbaterea pe fond a  propunerii legislative pentru completarea art.13 al Legii nr.17/2000 privind asistenţa socială a persoanelor vârstnice, republicată.

La întocmirea prezentului raport Comisia a avut în vedere:
· avizul favorabil al Consiliului Legislativ (nr.710/24.06.2009)

· avizul negativ al Comisiei pentru buget, finanţe şi bănci (nr.22/701/17.02.2010)

· avizul negativ al Comisiei juridice, de disciplină şi imunităţi (nr.31/1157/02.02.2010)

· punctul de vedere negativ al Guvernului (nr.1957/03.08.2009).


Propunerea legislativă are ca obiect de reglementare  completarea art.13 din Legea nr.17/2000 privind asistenţa socială a persoanelor vârstnice, republicată, în scopul instituirii posibilităţii ca soţul sau una din rudele care au în îngrijire, la domiciliu, o persoana vârstnică, să beneficieze de program lunar normal de lucru, cu suportarea drepturilor salariale de către bugetele locale pe perioada de îngrijire necesară, dar nu mai mult de 2 ani.
Comisia propune Plenului Camerei Deputaţilor respingerea iniţiativei legislative din următoarele considerente:
· nu sunt  precizate sursele de finanţare necesare aplicării măsurilor propuse;
· în cazul în care soţul sau rudele nu pot acoperi nevoia de îngrijire la domiciliu a persoanei vârstnice dependente pe care o au în îngrijire, prin reducerea programului de lucru a acestora, se poate apela la personal de îngrijire prin plata cu ora, fracţiuni de normă sau normă întreagă, în funcţie de perioada de îngrijire necesară a se acorda, asigurat de consiliile locale.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.


La dezbaterile care au avut loc în şedinţa comisiei din 21 aprilie 2010 au participat, în conformitate cu prevederile art.55 din Regulamentul Camerei Deputaţilor:
· d-l Dumitru Cornoiu – Secretar de Stat, Ministerul Muncii, Familiei şi Protecţiei Sociale

· d-na Carmen Manu – director, Ministerul Muncii, Familiei şi Protecţiei Sociale 
· d-na Ioana Hanganu Cucu – consilier superior, Ministerul Finanţelor Publice.
La lucrările comisiei au fost prezenţi 20 deputaţi, din totalul de 20 membri ai comisiei.

Raportul comisiei a fost adoptat cu 9 voturi pentru şi 8 voturi împotrivă.

Propunerea legislativă a fost respinsă de Senat în şedinţa din 9 decembrie 2009.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Paul Victor Dobre


Kerekes Károly 

Şef serviciu, 

Consilier parlamentar Elena MESAROŞ

Întocmit,

Expert parlamentar Adriana Emilia BREAZU

